

Gradsko vijeće

# KLASA:021-05/21-01/01

# URBROJ:2186/18-02/1-21-2

Ludbreg, 24. veljače 2021.

**Z A P I S N I K**

**28. sjednice Gradskog vijeća Grada Ludbrega održane 24. veljače 2021. godine u Centru za kulturu i informiranje „Dragutin Novak“ Ludbreg s početkom u 17,00 sati.**

Predsjednik Gradskog vijeća Grada Ludbrega Antun Šimić obavijestio je tko je pozvan na današnju sjednicu, a tko je obaviješten o održavanju današnje sjednice, pozdravio je sve prisutne, te zamolio da se izvrši prozivka.

**NAZOČNI VIJEĆNICI**: Katarina Zadravec, Ivana Škorjanec, Petar Skupnjak, Tomo Filip, Kristina Mirčetić Petrin, Nino Ivanuša, Anica Happ, Antun Šimić, Petra Horvat, Mladen Žunko,Zlatko Balaško, Goran Horvat, Anica Katana, Ivan Lončarić i Mirjana Novak.

Za sjednicu se ispričala vijećnica: Vera Jadanić.

Po izvršenoj prozivci, predsjednik Gradskog vijeća konstatirao je da je na današnjoj sjednici Gradskog vijeća od 16 vijećnika prisutno 15 vijećnika i da se mogu donositi pravovaljane odluke, te je otvorio 28. sjednicu Gradskog vijeća.

Pored vijećnika, sjednici su nazočni gradonačelnik Grada Ludbrega Dubravko Bilić, pročelnica Upravnog odjela za financije i komunalni sustav Irena Kučina, zamjenica pročelnice Upravnog odjela za razvojne projekte, društvene djelatnosti i lokalnu samoupravu Josipa Grđan, voditeljica Odsjeka za lokalnu samoupravu i opće poslove Mirjana Balažinec te predstavnici javnog priopćavanja.

Predsjednik Gradskog vijeća napomenuo je da prema Poslovniku Gradskog vijeća na početku sjednice – u tijeku «aktualnog sata», a prije prelaska na dnevni red, vijećnici mogu postavljati vijećnička pitanja gradonačelniku, zamjenici gradonačelnika i pročelnici jedinstvenog upravnog odjela, te voditeljima odsjeka u svezi poslova iz njihova djelokruga.

Isto tako vijećnici mogu postavljati pitanja koja se odnose na rad i djelokrug Gradskog vijeća i njegovih radnih tijela, gradonačelnika i njegovih radnih tijela, mjesnih odbora, upravnih tijela Grada, trgovačkih društava u kojima Grad ima udjele, javnih ustanova kojima je Grad osnivač, pravnih osoba koje se financiraju iz proračuna Grada, te drugih pravnih osoba koje imaju javne ovlasti i obavljaju ih na području Grada Ludbrega.

Člancima 60. i 61. Poslovnika Gradskog vijeća Grada Ludbrega utvrđen je način postavljanja pitanja i davanja odgovora pa poziva vijećnike i ovlaštenike za davanje odgovora kojima će pitanja biti postavljena, da se istog pridržavaju. Također upozorava i na 4. stavak čl. 60. koji govori da su vijećnici dužni pitanja postavljati jasno i sažeto i točno naznačiti kome ga upućuju.

Aktualni sat je otvorio u 17:05 minuta.

Vijećnici su postavljali pitanja kako stoji redom:

**Anica Happ** – ima dva pitanja za gradonačelnika.

Prvo pitanje je u kojoj je fazi i što je s Aglomeracijom Ludbreg.

Drugo pitanje je u kojoj fazi je uređenje okoliša dvorca Bathyanny.

**Tomo Filip** – ima dva pitanja za gradonačelnika.

Prvo pitanje je da li će umirovljenici koji primaju mirovine do 1500,00kn i ove godine dobiti Uskrsnice i Božićnice i u kom iznosu.

Budući da je Žuc počeo pokupljati zrcala koja imaju za sigurni saobraćaj, zanima ga za posljednje tri godine koliko je ŽUC inkasirao sredstava u proračun Grada Ludbrega.

**Goran Horvat** - ima pitanja za gradonačelnika.

*Obzirom da je prvo pitanje koje je vijećnik Horvat želio postaviti gradonačelniku bilo osobno pitanje koje se ne odnosi ni na jednu navedenu temu koja može biti na aktualnom satu, ne radi se o interesu građana i nije u skladu s Poslovnikom koji govori o tome na što i kako se može postaviti vijećničko pitanje, Predsjednik Gradskog vijeća mu nije dozvolio postaviti to pitanje.*

Mještane MO Globočec, a i njega osobno kao gradskog vijećnika zanima zbog čega su bile postavljene rampa i kamera na ulazu u Kuću Sunca, koliko je to koštalo i tko je naručio i platio tu investiciju na privatnom vlasništvu. Zbog čega se uskratio prolaz koji građani Globočeca koriste desetljećima, a investitor tim nelegalnim činom uzurpira privatni posjed i narušava privatnost. Iz Kuće Sunca dobili su odgovor da niti su to naručili, niti platili te da sva pitanja usmjere prema Gradu Ludbregu i gradonačelniku. Pa zbog čega je onda utrošeno dvadesetak tisuća kuna građana grada ako to nitko nije naručio.

**Mladen Žunko** – ima jedno pitanje koje je planirao uputiti zamjenici gradonačelnika, no obzirom da je nema, upućuje gradonačelniku. Naime, radi se o trenutnoj situaciji i što se tiče cijepljenja naših starijih sugrađana koji spadaju u rizičnu populaciju. Svjedoci smo da je navodno 15. veljače počelo cijepljenje u Ludbregu i dosad je procijepljeno negde do 150 naših sugrađana što je po mom mišljenju mnogo premalo, razumijem neke stvari, ali svejedno mislim da je puno premalo jer smo opet na začelju naše Županije. Odmah bih zahvalio našem županu Čačiću i našem vijećniku koji je također iz Narodne stranke – Reformisti Krešimiru Horvatu koji su zaslužni za takvu lošu situaciju, zapravo nisu napravili ništa i po mom mišljenju ovo Narodna njima definitivno ne stoji. Stvar je u tome jer se taj naš župan Čačić cijepio u prvim redovima i bio je glasan, a čovjek nije bolestan, aktivan je, kreće se, živahan je potpuno i mislim da nije u redu da se mjeri sa ljudima koji su potrebiti radi takvih stvari. Prije bi ga smjestili u skupinu nekakvih bahatih, narcisoidnih ljudi. Tako da upućuje pitanje gradonačelniku da li se može što učiniti po tom pitanju jer ljudi su stvarno zabrinuti, nema nekih previše detaljnih informacija i to je uistinu premalo cijepiva koje dobivamo. Može li se kako intervenrati da se to pokrene jer je ovo stvarno kritična situacija.

Nakon odgovora gradonačelnik, vijećnik Žunko je napomenuo da je zadovoljan odgovorom jedino je još zamolio je da se čim više informira javnost preko Radio Ludbrega o tome.

**Ivan Lončarić**– ima dva pitanje za gradonačelnika.

Kako sam ja „deformirani“ obzirom da sam radio dugi niz godina takve poslove uvijek me zanima koliko što košta. Pa i ovom prilikom me interesira koliko košta projektna dokumentacija za knjižnicu koja je tu trebala biti izgrađena u ovoj istočnoj zoni kao i one sve izmjene i dopune prostornog plana koje su obavljene vezano na to.

Slijedeće što ga interesira je to što je 2019. godine, 12. listopada u našem gradu bio g. Zoran Milanović i nastali su određeni troškovi vezani na reprezentaciju, a i možda i još nešto drugo pa me interesira da li je to plaćeno na teret svih građana odnosno iz Proračuna ili je to podmireno sa računa SDPa. To pita iz tog razloga jer u to vrijeme g. Milanović nije bio niti kandidat niti predsjednik nego jednostavno je došao u posjetu našem Gradu. E, a sad bi nam bilo drago da dođe.

**Katarina Zadravec** – ima dva pitanja za gradonačelnika .

Prvo pitanje se odnosi na sanaciju klizišta u Mirnoj ulici i na Starjaku u Vinogradima Ludbreškim, zanima je kada će krenuti i koje radnje.

Drugo pitanje odnosi se na početak radova na proširenju vodovodne mreže u Vinogradima Ludbreškim budući da postoje tehnička rješenja i troškovnici od strane Varkoma i sad ljude u Kataleni, na Goričkom putu, Vinogradecu, Ribnjaku zanima kad mogu očekivati vodu s obzirom da bi u 21. stoljeću svi trebali imati vodu.

**Goran Horvat** – zanima ga tko je nositelj projekta rotora u Kućanu Ludbreškom i tko investitor, tko financira rotore u Kućanu- Hrastovsko i u Selniku koje ste obećali sada za ovu predizbornu kampanju i bilo bi dobro da mi znamo tko je nositelj tih projekata i tko ih financira.

**Petra Horvat** – ima dva pitanja za gradonačelnika.

Prvo ppitanje je vezano za gradnju stanova preko APN-a, zanima je u kojoj je to fazi,

ako je već u nekoj višoj fazi da li se zna tko je izvođač radova.

Drugo pitanje je kada će biti izbori za Vijeća mjesnih odbora, da li će biti zajedno sa lokalnim izborima.

Gradonačelnik je odgovorio na sva pitanja vijećnika koja su mu bila upućena, osim na prvo pitanje vijećnika Gorana Horvata na koje će odgovoriti pisanim putem. Vijećnik Ivan Lončarić nije bio zadovoljan odgovorom gradonačelnika na svoja pitanja pa je također zatražio pisane odgovore.

Potom se prešlo na utvrđivanje dnevnog reda te je predsjednik pitao ima li kakvih dopuna ili izmjena dnevnog reda u odnosu na prvobitno predloženi dnevni red koji su vijećnici dobili u materijalima za ovu sjednicu, a obzirom da nije bilo ni izmjena ni dopuna,

**Predsjednik Gradskog vijeća Grada Ludbrega Antun Šimić stavio je na glasovanje prijedlog dnevnog reda te je konstatirao da je predloženi dnevni red 28. sjednice Gradskog vijeća većinom glasova i to s 14 glasova „ZA“, i 1 glasom „SUZDRŽAN“ prihvaćen.**

D N E V N I R E D

1. Verifikacija zapisnika 27. ONLINE sjednice Gradskoga vijeća Grada Ludbrega
2. Prijedlog Statuta Grada Ludbrega
3. Prijedlog Poslovnika Gradskog vijeća Grada Ludbrega
4. Prijedlog Odluke o visini naknade predsjedniku Gradskog vijeća, članovima

Gradskog vijeća, stalnih i povremenih radnih tijela te predsjednika vijeća

mjesnih odbora

1. Prijedlog Odluke o izmjenama i dopunama Odluke o koeficijentima za obračun

plaće službenika i namještenika u upravnim tijelima Grada Ludbrega

1. Prijedlog Odluke o raspoređivanju sredstava za rad političkih stranaka i

nezavisnog vijećnika iz Proračuna Grada Ludbrega za 2021. godinu

1. Prijedlog Odluke o dodjeli javnih priznanja Grada Ludbrega 2021. godine
2. Prijedlog Odluke o prihvaćanju zahtjeva društva ŠLJUNČARA-TRANSPORTI

SMONTARA d.o.o., za produljenje roka za izgradnju betonare

1. Prijedlog Odluke o prihvaćanju zahtjeva društva BOMARK PAK d.o.o., za

produljenje roka za izgradnju solarne elektrane

1. Prijedlog Odluke o prihvaćanju zahtjeva obrta: STROJARSTVO "HORVAT

PRODUCTION" - Ervin Horvat, za produljenje roka za izgradnju gospodarskog objekta

1. Prijedlog Zaključka o davanju prethodne suglasnosti na Opće uvjete isporuke komunalne usluge parkiranja na javnim parkiralištima na području Grada Ludbrega
2. Izvješće Društva Lukom d.o.o. Ludbreg za djelatnost skupljanja i prijevoza komunalnog i neopasnog otpada za 2020. g.
3. Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjerama za uklanjanje otpada odbačenog u okoliš na području Grada Ludbrega za 2020. g.
4. Izvješće o radu i programu rada Povjerenstva za ravnopravnost spolova Grada Ludbrega

…………………….

**Točka 1.**

**Verifikacija zapisnika 27. ONLINE sjednice Gradskog vijeća Grada Ludbrega**

**Obzirom da nije bilo primjedbi na Zapisnik, predsjednik vijeća g. Antun Šimić verifikaciju zapisnika je stavio na glasovanje i konstatirao je da je Zapisnik s 27. ONLINE sjednice Gradskoga vijeća Grada Ludbrega bez rasprave verificiran jednoglasno i to s 15 glasova „ZA”.**

………………………

**Točka 2.**

**Prijedlog Statuta Grada Ludbrega**

Prijedlog Statuta Grada Ludbrega obrazložila je predsjednica Odbora za statut i poslovnik Katarina Zadravec prema pisanim materijalima.

Odbor za statut i poslovnik na svojoj 7. sjednici održanoj 11. veljače razmatrao je nacrt Statuta i utvrdio je ovaj prijedlog te isti predlaže vijeću da ga prihvati.

Stav Kluba vijećnika HSLS-a i nezavisnih vijećnika iznio je vijećnik Mladen Žunko koji je napomenuo da će oni podržati ovu točku, kao i točke 3. i 4. i zahvalio se Mirjani Balažinec koja je pripremila sve materijale i prezentirala na Odboru čiji je i on član.

**Gradsko vijeće Grada Ludbrega jednoglasno je i to s 15 glasova “ZA” donijelo Statut Grada Ludbrega.**

(Statut Grada Ludbrega;KLASA:012-03/21-01/01,URBROJ:2186/18-02/1-21-3 sastavni je dio ovog zapisnika).

……………………….

**Točka 3.**

**Prijedlog Poslovnika Gradskog vijeća Grada Ludbrega**

Prijedlog Poslovnika Gradskog vijeća Grada Ludbrega obrazložila je predsjednica Odbora za statut i poslovnik Katarina Zadravec prema pisanim materijalima.

Odbor za statut i poslovnik na svojoj 7. sjednici održanoj 11. veljače razmatrao je nacrt Poslovnika i utvrdio je ovaj prijedlog te isti predlaže vijeću da ga prihvati.

**Gradsko vijeće Grada Ludbrega jednoglasno je bez rasprave i to s 15 glasova “ZA” donijelo Poslovnik Gradskog vijeća Grada Ludbrega.**

(Poslovnik Gradskog vijeća Grada Ludbrega;KLASA:012-04/21-01/01, URBROJ:2186/18-02/1-21-3 sastavni je dio ovog zapisnika).

……………………….

**Točka 4.**

**Prijedlog Odluke o visini naknade predsjedniku Gradskog vijeća, članovima Gradsog vijeća, stalnih i povremenih radniih tijela te predsjednika vijeća mjesnih odbora**

Prijedlog Odluke o visini naknade predsjedniku Gradskog vijeća, članovima Gradsog vijeća, stalnih i povremenih radnih tijela te predsjednika vijeća mjesnih odbora obrazložila je predsjednica Odbora za statut i poslovnik Katarina Zadravec prema pisanim materijalima.

Odbor za statut i poslovnik na svojoj 7. sjednici održanoj 11. veljače razmatrao je ovaj prijedlog Odluke te isti predlaže vijeću da ga prihvati.

**Gradsko vijeće Grada Ludbrega bez rasprave je većinom glasova i to s 14 glasova “ZA” i 1 glasom “SUZDRŽAN” donijelo Odluku o visini naknade predsjedniku Gradskog vijeća, članovima Gradsog vijeća, stalnih i povremenih radniih tijela te predsjednika vijeća mjesnih odbora.**

(Odluka o visini naknade predsjedniku Gradskog vijeća, članovima Gradsog vijeća, stalnih i povremenih radniih tijela te predsjednika vijeća mjesnih odbora;

KLASA:121-01/21-01/01, URBROJ:2186/18-02/1-21-3 sastavni je dio ovog zapisnika).

……………………….

**Točka 5.**

**Prijedlog** **Odluke o izmjenama i dopunama Odluke o koeficijentima za obračun plaće službenika i namještenika u upravnim tijelima Grada Ludbrega**

Prijedlog Odluke o izmjenama i dopunama Odluke o koeficijentima za obračun plaće službenika i namještenika u upravnim tijelima Grada Ludbrega obrazložila je po ovlaštenju gradonačelnika voditeljica Odsjeka za lokalnu samoupravu i opće poslove Mirjana Balažinec prema pisanim materijalima.

**Gradsko vijeće Grada Ludbrega jednoglasno je bez rasprave s 15 glasova “ZA donijelo Odluku o izmjenama i dopunama Odluke o koeficijentima za obračun plaće službenika i namještenika u upravnim tijelima Grada Ludbrega.**

(Odluka o izmjenama i dopunama Odluke o koeficijentima za obračun plaće službenika i namještenika u upravnim tijelima Grada Ludbrega

KLASA:120-02/20-01/01, URBROJ:2186/18-02/1-21-3 sastavni je dio ovog zapisnika)

…………………………

**Točka 6.**

**Prijedlog Odluke o raspoređivanju sredstava za rad političkih stranaka i nezavisnog vijećnika iz Proračuna Grada Ludbrega za 2021.**

Prijedlog Odluke o raspoređivanju sredstava za rad političkih stranaka i nezavisnog vijećnika iz Proračuna Grada Ludbrega za 2021. obrazložila je po ovlaštenju gradonačelnika voditeljica Odsjeka za lokalnu samoupravu i opće poslove Mirjana Balažinec prema pisanim materijalima.

U raspravi su sudjelovali vijećnik Goran Horvat i voditeljica Odsjeka za lokalnu samoupravu i opće poslove Mirjana Balažinec.

**Gradsko vijeće Grada Ludbrega većinom glasova je i to s 13 glasova „ZA“ i 2 glasa „SUZDRŽAN“ donijelo Odluku o raspoređivanju sredstava za rad političkih stranaka i nezavisnog vijećnika iz Proračuna Grada Ludbrega za 2021..**

(Odluka o raspoređivanju sredstava za rad političkih stranaka i nezavisnog vijećnika iz Proračuna Grada Ludbrega za 2021.; KLASA:402-01/21-01/01,URBROJ:2186/18-02/1-21-1 sastavni je dio ovog zapisnika)

**…………………………**

**Točka 7.**

**Prijedlog Odluke** **o dodjeli javnih priznanja Grada Ludbrega za 2021. godine**

Prijedlog Odluke o dodjeli javnih priznanja Grada Ludbrega za 2021 godinu obrazložila je po ovlaštenju gradonačelnika voditeljica Odsjeka za lokalnu samoupravu i opće poslove Mirjana Balažinec prema pisanim materijalima.

**Gradsko vijeće Grada Ludbrega jednoglasno je bez rasprave i to s 15 glasova „ZA“ donijelo Odluku o dodjeli javnih priznanja Grada Ludbrega za 2021. godine**

(Odluka o dodjeli javnih priznanja Grada Ludbrega za 2021. godine;KLASA:061-01/21-01/01,URBROJ:2186/18-02/1-21-41 sastavni je dio ovog zapisnika)

**…………………………**

**Točka 8.**

**Prijedlog** **Odluke o prihvaćanju zahtjeva društva ŠLJUNČARA-TRANSPORTI SMONTARA d.o.o., za produljenje roka izgradnje betonare**

Prijedlog Odluke o prihvaćanju zahtjeva društva ŠLJUNČARA-TRANSPORTI SMONTARA d.o.o., za produljenje roka izgradnje betonare obrazložila je pročelnica Upravnog odjela za financije i komunalni sustav Irena Kučina prema pisanim materijalima.

U pojedinačnoj raspravi su sudjelovali vijećnici Mladen Žunko i pročelnica Upravnog odjela za financije i komunalni sustav Irena Kučina.

**Gradsko vijeće Grada Ludbrega većinom glasova je i to s 12 glasova „ZA“ i 3 glasa „SUZDRŽANI“ donijelo Odluku o prihvaćanju zahtjeva društva ŠLJUNČARA-TRANSPORTI SMONTARA d.o.o., za produljenje roka izgradnje betonare.**

(Odluka o prihvaćanju zahtjeva društva ŠLJUNČARA-TRANSPORTI SMONTARA d.o.o., za produljenje roka izgradnje betonare;KLASA:361-03/21-01/01, URBROJ:2186/18-02/1-21-4 sastavni je dio ovog zapisnika**)**

**…………………………**

**Točka 9.**

**Prijedlog Odluke** **o Prihvaćanju zahtjeva društva BOMARK PAK d.o.o., za produljenje roka za izgradnju solarne elektrane**

Prijedlog Odluke o prihvaćanju zahtjeva društva BOMARK PAK d.o.o., za produljenje roka izgradnje betonare obrazložila je pročelnica Upravnog odjela za financije i komunalni sustav Irena Kučina prema pisanim materijalima.

U raspravi su sudjelovali vijećnici Goran Horvat i Mladen Žunko te gradonačelnik Dubravko Bilić.

**Gradsko vijeće Grada Ludbrega jednoglasno je i to s 15 glasova „ZA“ donijelo Odluku o Prihvaćanju zahtjeva društva BOMARK PAK d.o.o., za produljenje roka za izgradnju solarne elektrane.**

(Odluka o o Prihvaćanju zahtjeva društva BOMARK PAK d.o.o., za produljenje roka za izgradnju solarne elektrane;KLASA:361-03/21-01/01, URBROJ:2186/18-02/1-21-5 sastavni je dio ovog zapisnika)

**…………………………**

**Točka 10.**

**Prijedlog Odluke o Prihvaćanju zahtjeva Obrta STROJARSTVO “HORVAT PRODUCTION” – Ervin Horvat , za produljenje roka za izgradnju gospodarskog objekta**

Prijedlog Odluke o prihvaćanju zahtjeva Obrta STROJARSTVO “HORVAT PRODUCTION” – Ervin Horvat, za produljenje roka za izgradnju gospodarskog objekta obrazložila je pročelnica Upravnog odjela za financije i komunalni sustav Irena Kučina prema pisanim materijalima.

**Gradsko vijeće Grada Ludbrega jednoglasno je bez rasprave i to s 15 glasova „ZA“ donijelo Odluku o** **Prihvaćanju zahtjeva Obrta STROJARSTVO “HORVAT PRODUCTION” – Ervin Horvat, za produljenje roka za izgradnju gospodarskog objekta.**

(Odluka o o Prihvaćanju zahtjeva Prihvaćanju zahtjeva Obrta STROJARSTVO “HORVAT PRODUCTION” – Ervin Horvat, za produljenje roka za izgradnju gospodarskog objekta.;KLASA:361-03/21-01/01, URBROJ:2186/18-02/1-21-6 sastavni je dio ovog zapisnika)

**…………………………**

**Točka 11.**

**Prijedlog Zaključka o davanju prethodne suglasnosti na Opće uvjete isporuke komunalne usluge parkiranja na javnim parkiralištima na području Grada Ludbrega**

Prijedlog Zaključka o davanju prethodne suglasnosti na Opće uvjete isporuke komunalne usluge parkiranja na javnim parkiralištima na području Grada Ludbrega po ovlaštenju gradonačelnika obrazložila je pročelnica Upravnog odjela za financije i komunalni sustav Irena Kučina prema pisanim materijalima.

Stav Kluba vijećnika HSLSa i nezavisnih vijećnika iznio je vijećnik Ivan Lončarić koji je napomenuo da oni neće podržati ovu točku. U raspravi je sudjelovao gradonačelnik Dubravko Bilić, a vijećnik Ivan Lončarić je imao repliku na izlaganje gradonačelnika.

**Gradsko vijeće Grada Ludbrega većinom glasova je i to s 10 glasova „ZA“, 2 glasa „PROTIV“ i 3 glasa „SUZDRŽAN“ donijelo Zaključak o davanju prethodne suglasnosti na Opće uvjete isporuke komunalne usluge parkiranja na javnim parkiralištima na području Grada Ludbrega.**

(Zaključak o davanju prethodne suglasnosti na Opće uvjete isporuke komunalne usluge parkiranja na javnim parkiralištima na području Grada Ludbrega;

KLASA:340-09/21-01/01, URBROJ:2186/18-02/1-21-2 sastavni je dio ovog zapisnika)

**…………………………**

**Točka 12.**

**Izvješće Društva Lukom d.o.o. Ludbreg za djelatnost skupljanja i prijevoza komunalnog i neopasnog otpada za 2020. godinu**

Prijedlog Izvješća Društva Lukom d.o.o. Ludbreg za djelatnost skupljanja i prijevoza komunalnog i neopasnog otpada za 2020. godinu obrazložio je gradonačelnik Dubravko Bilić prema pisanim materijalima.

U raspravi je sudjelovao vijećnik Goran Horvat i gradonačelnik Dubravko Bilić. Repliku je imao Goran Horvat.

**Gradsko vijeće Grada Ludbrega većinom glasova je i to s 10 glasova „ZA“, 1 glasom „PROTIV“ i 4 glasa „SUZDRŽAN“ prihvatilo Izvješće Društva Lukom d.o.o. Ludbreg za djelatnost skupljanja i prijevoza komunalnog i neopasnog otpada za 2020. godinu.**

(Izvješće Društva Lukom d.o.o. Ludbreg za djelatnost skupljanja i prijevoza komunalnog i neopasnog otpada za 2020. godinu KLASA:363-06/21-01/02, URBROJ:378-21-1,te Zaključak o prihvaćanju Izvješća KLASA:363-06/21-01/02, URBROJ:2186/18-02/1-21-2 sastavni su dijelovi ovog zapisnika).

……………………….

**Točka 13.**

**Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjerama za uklanjanje otpada odbačenog u okoliš na području Grada Ludbrega za 2020.**

Prijedlog Izvješća o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjerama za uklanjanje otpada odbačenog u okoliš na području Grada Ludbrega za 2020. godinu obrazložio je gradonačelnik Dubravko Bilić prema pisanim materijalima.

U raspravi su sudjelovali vijećnici : Ivan Lončarić, Katarina Zadravec i gradonačelnik Dubravko Bilić. Repliku su imali vijećnici Anica Happ i Ivan Lončarić.

**Gradsko vijeće Grada Ludbrega jednoglasno je i to s 15 glasova “ZA” prihvatilo Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjerama za uklanjanje otpada odbačenog u okoliš na području Grada Ludbrega za 2020.**

(Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjera za uklanjanje otpada odbačenog u okoliš na području Grada Ludbrega za 2020. godinu KLASA:363-06/21-01/01, URBROJ:2186/18-01/1-21-1 te Zaključak o prihvaćanju Izvješća KLASA:363-06/21-01/01, URBROJ:2186/18-02/1-21-2 sastavni su dijelovi ovog zapisnika).

……………………….

**Točka 14.**

**Izvješće o radu i programu rada Povjerenstva za ravnopravnost spolova Grada Ludbrega**

Izvješće o radu i programu rada Povjerenstva za ravnopravnost spolova Grada Ludbrega obrazložila je predsjednica Povjerenstva za ravnopravnost spolova Anica Happ prema pisanim materijalima.

**Gradsko vijeće Grada Ludbrega jednoglasno je, bez rasprave i to s 15 glasova “ZA” prihvatilo Izvješće o radu i programu rada Povjerenstva za ravnopravnost spolova Grada Ludbrega.**

(Izvješće o radu Povjerenstva za ravnopravnost spolova za 2020. godinu KLASA:004-01/18-01/02, URBROJ:2186/18-02/3-21-32, Program rada Povjerenstva za ravnopravnost spolova Grada Ludbrega za 2020. godinu KLASA:004-01/18-01/02, URBROJ:2186/18-02/3-21-33 te Zaključak o prihvaćanju Izvješća i Programa rada KLASA:004-01/18-01/02, URBROJ:2186/18-02/1-21-34 sastavni su dijelovi ovog zapisnika).

……………………….

*Budući da je dnevni red 28. sjednice Gradskog vijeća Grada Ludbrega iscrpljen, predsjednik Gradskog vijeća Grada Ludbrega Antun Šimić zahvalio se te je zaključio sjednicu u 19: 15 sati.*

D o v r š e n o !

ZAPISNIČAR: PREDSJEDNIK

GRADSKOG VIJEĆA:

Tina Novak Antun Šimić,v.r.